alexandrainst/scandi-wiki huggingface dataset:
Crummock Water

Crummock Water er ein innsjø i Lake District i Cumbria i Nordvest-England mellom Buttermere i sør og Loweswater i nord. Elva Cocker vert rekna for å ha kjelde nord for innsjøen, før ho renn vidare i Lorton Vale. Åsen Mellbreak strekkjer seg langs heile vestsida av innsjøen. 

Innsjøen er eigd av National Trust. Scale Force, den høgaste fossen i Lake District, gjev vatn til innsjøen.

Bakgrunnsstoff
Crummock Water 
An Ilustrated Guide - Crummock Water

Kjelder
Denne artikkelen bygger på «Crummock Water» frå ,  den 30. mars 2010.  
 

Innsjøar i Cumbria
Lake District
National Trust-eigedommar
Derwentwater

Derwentwater eller Derwent Water er ein av dei største innsjøane i Lake District nasjonalpark i Nordvest-England.  Han ligg i Allerdale i Cumbria.

Innsjøen dekkjer delar av Borrowdale og ligg like sør for byen Keswick. Elva Derwent renn gjennom innsjøen. Han er om lag 4,5 km lang, 1,5 km brei og har eit areal på 5 km². På det djupaste er han 22 meter. Det ligg fleire øyar i innsjøen og ei av desse er busett. Derwent Island House er ein bustad frå 1700-talet og eigd av National Trust i dag. 

Derwentwater er omringa av vakker natur med åsar (lokalt kalla fell) og mange av åssidene ned mot Derwentwater er skogkledde. Det går ein passasjerbåt på innsjøen. Fotturar i området kring innsjøen er òg populært. 

Vegen Keswick—Borrowdale går langs austsida av innsjøen. Derwentwater gav namn til jarldømet Derwentwater.

Øyar i Derwentwater

Det er fleire øyar i Derwentwater, dei største av desse er Derwent Island, Lord's Island, St Herbert's Island, Rampsholme Island og Otterbield Island.
St Herbert's Island har namn etter den heilage eremitten Herbert av Derwentwater.

Panoramabilete

Kjelder 
Denne artikkelen bygger på «Derwent Water» frå ,  den 30. mars 2010. 
 oppgav desse kjeldene:

Bakgrunnsstoff

Innsjøar i Cumbria
Lake District
Devoke Water

Devoke Water er eit vatn sentralt og vest i Lake District i Cumbria i England. 

Han ligg i Birker Fell, 1 km vest for vegen mellom Ulpha og Eskdale, 223 meter over havet. Innsjøen har ei djupne på 14 meter. 

Ein kan nå vatnet langs ein rideveg. Devoke Water har utsig i nordvest via Black Beck, som etter ei kort stund dannar ein 8 meter høg foss mot elva Esk.

Kjelder
Denne artikkelen bygger på «Devoke Water» frå ,  den 30. mars 2010.  
 

Lake District
Innsjøar i Cumbria
Dock Tarn

Dock Tarn er eit lite tjern i Lake District nasjonalpark i Cumbria i England. Han ligg i lyngheilandskapet 400 meter over havet nær toppen på Great Crag, halvvegs mellom Watendlath, Stonethwaite-dalen og Borrowdale. Vatnet er 300 meter langt og 200 meter breitt og breidda har mange små nes og viker. Det ligg ei lita øy i innsjøen med noko raun. 

Det går ein 2,5 km lang sti til vatnet frå Watendlath.

Kjelder
Denne artikkelen bygger på «Dock Tarn» frå ,  den 30. mars 2010.

Bakgrunnsstoff

Lake District
Innsjøar i Cumbria
Elterwater

Elterwater er ein landsby i Lake District i Cumbria i England. Han ligg 800 meter nordvest for innsjøen Elter Water, som han har fått namn etter. Begge ligg i dalen Great Langdale. 

Berre ein fjerdedel av husa i Elterwater er i dag permanent busette. Resten av feriebustader.

Kjelder 

Denne artikkelen bygger på «Elterwater» frå ,  den 30. mars 2010. 
 oppgav desse kjeldene:

Landsbyar i Cumbria
Lake District
Elter Water

Elter Water er ein liten innsjø om lag 800 meter søraust for landsbyen Elterwater. Begge ligg i dalen Great Langdale i Lake District i England. Namnet Elterwater tyder anten 'Svanevatnet' eller 'Orvatnet'. 

Vatnet er 930 meter langt og breidda varierer opp til 320 meter. Han har eit areal på 0,15 km² og den største djupna er 6 meter. Innsjøen ligg 57 meter over havet. Elva Brathay renn gjennom Elter Water og vidare sørover til Lake Windermere, nær Ambleside.

Kjelder 
Denne artikkelen bygger på «Elter Water» frå ,  den 30. mars 2010. 
 oppgav desse kjeldene:

Bakgrunnsstoff
Elterwater Park

Innsjøar i Cumbria
Site of Special Scientific Interest i England
Lake District
Ennerdale Water

Ennerdale Water er den vestlegaste innsjøen i Lake District nasjonalpark i Cumbria, nord i England. Han er ein bresjø og den største djupna er 45 meter. Han er mellom 700 og 1500 meter brei og 3,9 km lang. Han ligg nær hamnebyen Whitehaven, byen Cleator Moor og landsbyen Cleator. Innsjøen er eigd av United Utilities og er både eit reservoar og ein Site of Special Scientific Interest på grunn av habitata langs breidda. 

Ennerdale Water vert nytta som turiområde, men ikkje i like stor grad som andre innsjøar i Lake District. Den vesle landsbyen Ennerdale Bridge ligg på vestsida av innsjøen.

Geografi 
Innsjøen ligg i dalen Ennerdale og er omgjeve av fjell, mellom anna nokre av dei høgaste i heile Cumbria, som Great Gable (899 moh), Green Gable, Brandreth, High Crag, Steeple og Pillar.  

Vassnivået i innsjøen vert kontrollert av ein overløpskant. 

Ennerdale Water får vatn frå River Liza og andre elvar, og renn ut via elva Ehen, som munnar ut i Irskesjøen.

Etymologi

Dalen Ennerdale er kalla opp etter elva Ehen, som renn ut av dalen. Innsjøen i Ennerdale har fleire stader og på gamle kart hatt andre namn, som Brodewater (1576), Brodwater (1695), Broad Water (1760), Ennerdale Water (1784) og til slutt Ennerdale Lake i Otley si guidebok frå (1823).

Bakgrunnsstoff 
Buttermere og Ennerdale på National Trust.
Wild Ennerdale

Kjelder
Denne artikkelen bygger på «Ennerdale Water» frå ,  den 30. mars 2010.  
 

Innsjøar i Cumbria
Reservoar i England
Site of Special Scientific Interest i England
Lake District
Avtrekkskap

Eit avtrekkskap er eit skap, ofte i pleksiglas, med sterk ventilasjon. Avtrekkskap vert nytta i kjemiske og biologiske laboratorium for handtering av farlege kjemikalium. Skapet vert òg nytta til å skåne ting frå menneske, til dømes når ein jobbar med celler kan det vere ønskeleg å få eit sterilt miljø som kan skapast i eit avtrekkskap.

Laboratorieutstyr
Esthwaite Water

Esthwaite Water er ein innsjø i Lake District nasjonalpark nord i England. Han ligg mellom dei større innsjøane Windermere og Coniston Water, i det tredisjonelle grevskapet Lancashire; etter 1974 i Cumbria. I nord ligg landsbyen Hawkshead og i vest Grizedale Forest.

Innsjøen dekkjer kring 1,1 km² og er kjend for godt fiske, særleg aure og gjedde. Innsjøen har status som Site of Special Scientific Interest.

Kjelder
Denne artikkelen bygger på «Esthwaite Water» frå ,  den 30. mars 2010.  
 

Innsjøar i Cumbria
Site of Special Scientific Interest i England
Goat's Water

Goat's Water er eit lite vatn i Lake District i England, mellom Dow Crag og The Old Man of Coniston, nær byen Coniston.

Kjelder 
Denne artikkelen bygger på «Goat's Water» frå ,  den 30. mars 2010. 
 oppgav desse kjeldene:

Innsjøar i Cumbria
Lake District
Grasmere Lake

Grasmere er ein av dei mindre innsjøane i Lake District i Cumbria i England. Han har gjeve namn til landsbyen Grasmere, som har ei kjend tilknyting til diktaren William Wordsworth. Landsbyen ligg like nord for innsjøen.

Innsjøen er 1540 meter lang og 640 meter brei, og dekkjer eit areal på 0,62 km². På det djupaste er han 21 meter brei og han ligg 62 meter over havet. Elva Brathay renn gjennom landsbyen og innsjøen til Rydal Water og Windermere.

Det ligg ei øy i innsjøen, berre kalla The Island.

Kjelder 

Denne artikkelen bygger på «Grasmere (lake)» frå ,  den 30. mars 2010. 
 oppgav desse kjeldene:

Innsjøar i Cumbria
Lake District
Grisedale Tarn

Grisedale Tarn er eit vatn i Lake District mellom Fairfield og Dollywagon Pike i Cumbria i England.

I følgje segna ligg krona til Kongedømet Cumbria her etter at ho vart ført hit i 945 av soldatane til den siste kongen, Dunmail, som fall i ei tslag mot dei engelske og skotske kongane. 

Grisedale Tarn ligg kring 550 meter over havet og har ei djupne på rundt 35 meter. Her finst bekkeaure, åbor og ål. Ho har utsig via Ullswater mot nordaust, og heile austsida av Dollywagon Pike er tilsigsområde for innsjøen.

Kjelder 
Denne artikkelen bygger på «Grisedale Tarn» frå ,  den 30. mars 2010. 
 oppgav desse kjeldene:

Innsjøar i Cumbria
Lake District
Haweswater-reservoaret

Haweswater er eit reservoar i Lake District i England, bygt i dalen Mardale i grevskapet Cumbria. Den kontroversielle utbygginga av Haweswater-demninga starta i 1929, etter Parlamentet vedtok ei lov som gav byrådet i Manchester lov til å bygge reservoaret for å lage ei drikkevasskjelde for byane i Nordvest-England. Det vart stor oppstand sidan landsbyane Measand og Mardale Green låg i Mardale og dei ville verte lagde under vatn. I tillegg vart dalen rekna som ein av dei vakraste i Westmorland og mange meinte ein burde la dalen vere i fred.

Opphavleg var Haweswater ein naturleg innsjø som var om lag 4 km lang og nesten delt i to av ei landtunge ved Measand. Dei to delane av innsjøen vart kalla High Water og Low Water. Bygginga av demninga heva vassnivået med 29 meter og skapte eit reservoar som var 6 km langt og rundt 600 meter breitt. Demninga er 470 meter lang og 27,5 meter høg, og då han vart bygd vart det rekna som den aller nyaste teknologien sidan han var den første lamelldammen som nokon gong vart bygd. Når reservoaret er fullt held det 84 milliardar liter vatn. Reservoaret er i dag eigt av United Utilities plc.

Før dalen vart lagt under vatn i 1935 vart alle gardane og husa i landsbyane Mardale Green og Measand øydelagde, samt den fleire hundre år gamle Dun Bull Inn i Mardale Green. Landsbykyrkja vart teken ned og steinane nytta i bygginga av demninga. Alle kroppane på kyrkjegarden vart gravne opp og gravlagde på nytt i Shap. Når vassnivået er lågt kan ein framleis sjå restane etter landsbyen Mardale Green, mellom anna steinmurar og landsbybrua. 

Haweswater-dalen er den einaste staden i England der kongeørn hekkar.

Kjelder 
Denne artikkelen bygger på «Haweswater Reservoir» frå ,  den 30. mars 2010. 
 oppgav desse kjeldene:

Innsjøar i Cumbria
Reservoar i England
Lake District
Hayeswater

Hayeswater  er ein liten innsjø i Lake District i Cumbria i England.

Innsjøen ligg om lag 1,5 km søraust for grenda Hartsop i dalen Patterdale. Han ligg mellom The Knott i vest og Gray Crag i aust, om lag 425 meter over havet. Innsjøen er naturleg, men vert i dag nytta som eit reservoar for Penrith. Han får vatn frå sør av Hayeswater Gill og held fram til Cow Bridge der ho munnar ut i elva frå Brothers Water.

Kjelder
Denne artikkelen bygger på «Hayeswater» frå ,  den 30. mars 2010.  
 

Innsjøar i Cumbria
Lake District
Innominate Tarn

Innominate Tarn er eit vatn nord i Lake District nasjonalpark i England. Han ligg 520 meter over havet, nær toppen av Haystacks.

Han vart tidlegare kalla Loaf Tarn, som refererer til to små torvøyar i vatnet som liknar på lauv.

Kjelder
Denne artikkelen bygger på «Innominate Tarn» frå ,  den 30. mars 2010.  
 

Innsjøar i Cumbria
Kentmere-reservoaret

Kentmere-reservoaret er eit reservoar i Kentmere-dalen i grevskapet Cumbria i England. Det ligg 10,5 km nordaust for byen Windermere. Reservoaret får vatn frå kjelda til River Kent som spring ut 1,5 km lenger nord i Hall Cove på sørsida av High Street, i tillegg til Lingmell gill som drenerer ein stor dalbotn på vestsida av Harter Fell nedanfor Nan Bield Pass.

Historie 
Reservoaret vart bygt i 1848 etter at mølleeigarane på breidda av River Kent trong meir vatn til å drive møllene sine.

Etter kvart har James Cropper papirfabrikk vorte eigarar av reservoaret, men dei har ikkje behov for vatnet her, sjølv om ein papirfabrikk treng mykje vatn. I 1995 tilbaud dei nye eigarar reservoaret gratis mot at dei nye eigarane utførte reparasjonar og vedlikehald av demninga. Ingen kjøparar meldte seg.

Geografi 
Reservoar dekker 0,195 km² og held 1,02 milliardar liter vatn. Det har ei 200 meter lang demning i eine enden. Innsjøen ligg mellom fjella Yoke, Froswick, Ill Bell, Thornthwaite Crag, Harter Fell, Mardale Ill Bell og Kentmere Pike.

Kjelder 
Denne artikkelen bygger på «Kentmere Reservoir» frå ,  den 30. mars 2010. 
 oppgav desse kjeldene:

Innsjøar i Cumbria
Reservoar i England
Lake District
Loweswater

Loweswater er ein liten innsjø i Lake District i England. Landsbyen Loweswater ligg ved breidda av innsjøen. 

Innsøjen ligg ikkje langt frå Cockermouth og er lett å nå frå Vest-Cumbria. Fjellgruppa sør for Loweswater vert kalla Loweswater Fells og består av Mellbreak, Gavel Fell, Blake Fell, Hen Comb og Burnbank Fell. Nord for innsjøen ligg Fellbarrow-fjella.

Innsjøen er uvanleg fordi tilsigsområdet strekkjer seg mot senteret av Lake District. Utsiget, Dub Beck, vert Park Beck og renn aust eller søraustover ut frå nordenden av Crummock Water. Via Cocker og Derwent renn vatnet frå Loweswater til slutt ut i sjøen ved Workington.

Området kring Loweswater består av rullande åsar i motsetnad til dei meir steinete fjella andre stader i Lake District. 

Loweswater er eigd av National Trust. Ein kan leige robåtar ved innsjøen.

Kjelder 
Denne artikkelen bygger på «Loweswater» frå ,  den 30. mars 2010. 
 oppgav desse kjeldene:

Innsjøar i Cumbria
Lake District
National Trust-eigedommar
Over Water

Over Water er eit lite vatn nord i Lake District i England, nær landsbyen Longlands. Sjølv om han berre ligg ein 15-minuttars køyretur frå Keswick er han langt rolegare enn dei meir kjende innsjøane. Binsey, Great Cockup og Longlands Fell ligg kring innsjøen. 

Over Water var ein liten naturleg innsjø, som vart demd opp i 1920-åra for å auke kapasiteten. I dag er han drikkevasskjelde for byen Wigton. Demninga ligg i nordenden. 
 
Namnet på vatnet har endra seg over tida. Det vart kalla 'Orre Water' i 1687, som kjem frå det norrøne namnet 'Orri's tarn' som tyder «orrfugl-tjernet».

Kjelder 
Denne artikkelen bygger på «Over Water» frå ,  den 30. mars 2010. 
 oppgav desse kjeldene:

Innsjøar i Cumbria
Lake District
Site of Special Scientific Interest i England
Stadnamn av norrønt opphav i England
Red Tarn

Red Tarn er ein liten innsjø aust i Lake District i grevskapet Cumbria i England. Det ligg på austsida av Helvellyn, nedanfor Striding Edge og Catstye Cam.

Det ligg 718 meter over havet og har ei djupne på 25 meter.

Kjelder
Denne artikkelen bygger på «Red Tarn» frå ,  den 30. mars 2010.  
 

Innsjøar i Cumbria
Lake District
Rydal Water

Rydal Water er eit vatn sentralt i Lake District i grevskapet Cumbria i England. Det ligg nær grenda Rydal, mellom Grasmere og Ambleside i Rothay Valley.

Innsjøen er 1180 meter lang og opp mot 350 meter brei med eit areal på 0,31 km². Den største djupna er 17 meter og han ligg 54 meter over havet. Elva Brathay renn gjennom innsjøen og renn frå Grasmere og vidare til Windermere.

Rydal Water er omgjeve av fleire stiar, åsar og fjell.

Galleri

Kjelder

Denne artikkelen bygger på «Rydal Water» frå ,  den 30. mars 2010. 
 oppgav desse kjeldene:

Innsjøar i Cumbria
Lake District
Sprinkling Tarn

Sprinkling Tarn er eit vatn ved foten av Great End i Lake District i England. Sprinkling Tarn er ein populær villmarksstad og trekkjer til seg mange sportsfiskarar, særleg for auren som er her.

Kjelder
Denne artikkelen bygger på «Sprinkling Tarn» frå ,  den 30. mars 2010.  
 

Innsjøar i Cumbria
Seathwaite Tarn

Seathwaite Tarn er eit reservoar i Furness Fells i Lake District i England. Det ligg sør for Grey Friar og vest for Brim Fell (på ryggen mellom The Old Man of Coniston og Swirl How) og nordaust for landsbyen Seathwaite i austsida av Duddon Valley.

For å få nok drikkevatn vart vatnet demd opp i 1904 og gjort mykje større. Under bygginga av demninga gjorde nokre av arbeidarane bråk i landsbyen og fleire vart skotne. Ein av dei døydde dagen etter.

Demninga er nesten 360 meter lang og gjer innsjøen opp mot 24 meter djup på det djupaste. 

Det ligg ei steinrøys frå bronsealderen nær Seathwaite Tarn, som vart funne i 2003.

Kjelder 
Denne artikkelen bygger på «Seathwaite Tarn» frå ,  den 30. mars 2010. 
 oppgav desse kjeldene:

Innsjøar i Cumbria
Lake District
Styhead Tarn

Styhead Tarn er eit vatn i Lake District i England, nær toppen av Sty Head-passet, øvst i Borrowdale. Det ligg langs ruta frå Wasdale til Borrowdale og vert derfor mykje vitja. Turgåarar ned frå Scafell Pike til Borrowdale passerer òg vatnet.

Kjelder
Denne artikkelen bygger på «Styhead Tarn» frå ,  den 30. mars 2010.  
 

 Innsjøar i Cumbria
Lake District
Talkin Tarn

Talkin Tarn er ein bresjø i Cumbria i England.  Innsjøen vart danna for om lag 10 000 år sidan av isbrear som danna ei jettegryte der innsjøen i dag ligg. 

Innsjøen vert nytta til roing og andre fritidsaktivitetar. Roklubben TTARC (Talkin Tarn Amateur Rowing Club) feira 150-årsjubileum i 2009.

Kjelder 
Denne artikkelen bygger på «Talkin Tarn» frå ,  den 30. mars 2010. 
 oppgav desse kjeldene:

Innsjøar i Cumbria
Tarn Hows

Tarn Hows er eit område i Lake District nasjonalpark i England. Det består av eit vatn og ligg om lag 3 km nordaust for Coniston og om lag 2,5 km nordvest for Hawkshead. Området er eit av dei mest vitja i Lake District med meir enn ein halv million turistar kvart år sidan 1970-åra. Det vert forvalta av National Trust.

Tarn Hows får vatn frå fleire elvar i nordenden og vert drenert av Tom Gill gjennom ei rekkje små fossar til Glen Mary-brua.

Historie
Tarn Hows-området bestod opphavleg av tre mindre vatn, Low Tarn, Middle Tarn og High Tarn. 

Fram til 1862 var mykje av Tarn Hows-området nytta som beitemarker for Hawkshead. I 1862 fekk John Marshall heile området og starta å utforme landskapet med å plante gran, lerke og furu rundt vatna. Han bygde òg demninga som skapte det noverande vatnet. 

I 1930-åra selde Marshall-familien ein del av landjorda til Beatrix Heelis frå Sawrey, og ho selde det vidare til National Trust.

Tarn Hows fekk status som Site of Special Scientific Interest i 1965.

Kjelder 
Denne artikkelen bygger på «Tarn Hows» frå ,  den 30. mars 2010. 
 oppgav desse kjeldene:

Bakgrunnsstoff
 Coniston og Tarn Hows på National Trust

Innsjøar i Cumbria
Lake District
Site of Special Scientific Interest i England
National Trust-eigedommar
Thirlmere

Thirlmere er eit reservoar i Lake District nasjonalpark i England. Det går om lag frå sør til nord med ei demning i nordenden. Langs austsida går A591-vegen og på vestsida ein annan mindre veg.

Historie

Før reservoaret vart bygt var det to mindre innsjøar her - Leathes Water og Wythburn Water. Etter kvart som industribyen Manchester voks på 1800-talet vart det kravd stadig større mengder vatn. Vassnivået her vart heva ved at Manchester Corporation bygde ei demning i nordenden av Thirlmere, i 1890–1894. Reservoaret gav så vatn til Manchester via Thirlmere Aqueduct, om lag 160 km lang. 

Det var sterk lokal motstand mot bygginga av reservoaret, mellom anna fordi dei flotte klippene rundt vatna vart lagt under vatn.

Geografi
Namnet på innsjøen vert stundom nytta om heile dalen, som går frå Grasmere i sør til Vale of Keswick i nord. Det høgaste punktet i dalen er Dunmail Raise. 

Helvellyn-ryggen ligg aust for Thirlmere. I vest ligg det fleire fjell, som Armboth Fell og Raven Crag, begge med flott utsyn over innsjøen. 

Reservoaret og dalen rundt vert i dag forvalta av United Utilities.

Kjelder 
Denne artikkelen bygger på «Thirlmere» frå ,  den 30. mars 2010.  
 

Innsjøar i Cumbria
Reservoar i England
Lake District
Ullswater

Ullswater er den nest største innsjøen i Lake District i England, og er om lag 12 km lang og 1 km brei. På det djupaste er han kring 60 meter. 

Innsjøen er skapt av isbrear under den siste istida. Fjella kring Ullswater formar innsjøen som ein lang 'Z' som delar innsjøen i tre delar. 

Opphavet til namnet «Ullswater» er uklårt. Somme meiner det kjem frå namnet på ein norsk høvding, Ulf, som styrte over området, men det var òg ein gong ein saksisk lord av Greystoke kalla Ulphus ved innsjøen.

Landsbyen Glenridding ligg ved sørenden av innsjøen, og frå her går mange fotturistar forbi innsjøen på veg til fjella i området, mellom anna det tredje høgaste i England, Helvellyn. Landsbyen Pooley Bridge ligg heilt nord ved innsjøen. Det går fleire båtar på vatnet mellom landsbyane. Det er òg populært å segle på vatnet. 

Donald Campbell sette verdsrekorden for høgast fart på vatn på Ullswater den 23. juli 1955, då han fekk vassflyet Bluebird K7 opp i ein fart på 325,53 km/h.

Galleri

Kjelder 

Denne artikkelen bygger på «Ullswater» frå ,  den 30. mars 2010. 
 oppgav desse kjeldene:

Bakgrunnsstoff
Ullswater på National Trust
Ullswater Yacht Club
Ullswater 'Steamers'

Innsjøar i Cumbria
Lake District
Wast Water

Wast Water eller Wastwater er ein innsjø i Lake District i England. Innsjøen er om lag 4,6 km lang og 600 meter brei, og ligg i dalen Wasdale. Han er den djupaste innsjøen i England med ei djupne på 79 meter. Innsjøen er eigd av National Trust.

Dei bratte sidene på søraustsida av innsjøen, som fører opp til toppane av Whin Rigg og Illgill Head, vert kalla Wastwater Screes eller på somme kart berre The Screes. Området øvst i Wasdale er omgjeve av nokre av dei høgaste fjella i England, som Scafell Pike, Great Gable og Lingmell.

Wast Water er kjelda til elva Irt som munnar ut i Irskesjøen nær Ravenglass. Det går ein populær sti langs innsjøen. 

Vatn frå innsjøen vert pumpa til det nærliggande Sellafield-anlegget som handsamar atomavfall.

Nissar på botn
Vatnet i innsjøen er klårt, med god sikt ned mot 50 meter. Dykkarar hadde her plassert ut hagenissar med stakittgjerde rundt. På slutten av 1990-åra oppstod det fleire dødsfall då andre dykkarar gjekk for djupt på leit etter desse nissane.

Kjelder 
Denne artikkelen bygger på «Wast Water» frå ,  den 30. mars 2010. 
 oppgav desse kjeldene:

Innsjøar i Cumbria
Lake District
Site of Special Scientific Interest i England
National Trust-eigedommar
Yew Tree Tarn

Yew Tree Tarn er eit lite vatn i Lake District i England mellom byane Ambleside og Coniston.

Kjelder
Denne artikkelen bygger på «Yew Tree Tarn» frå ,  den 30. mars 2010.  
 

Innsjøar i Cumbria
Lake District